
DR.30.09.2021 75 

 
berbentuk wang tunai dilihat begitu umum dan terhad.  Maka diharapkan cadangan ini 
dapat dipertimbangkan kerana ia dilihat dapat membantu meringankan beban mereka.  

Tuan Yang di-Pertua, Hulu Selangor mengambil maklum pelaksanaan pelan 
JENDELA yang akan merapatkan jurang digital di negara kita.  Hulu Selangor juga 
menyokong... 

Tuan Lim Lip Eng [Kepong]:  Yang Berhormat.  Yang Berhormat, mencelah.  

Puan June Leow Hsiad Hui [Hulu Selangor]:  Okey, baik. 

Tuan Lim Lip Eng [Kepong]: Terima kasih. Tadi Yang Berhormat Hulu Selangor 
meminta bantuan bagi golongan yang memerlukan.  Jadi, saya juga hendak minta Yang 
Berhormat Hulu Selangor untuk menyokong cadangan saya. 

Saya mencadangkan untuk merujuk isu ini ke Jawatankuasa Kira-kira Wang 
Negara (PAC) tentang kos perbelanjaan RM30.5 juta menaik taraf dan ubah suai 
Kompleks Seri Perdana. Saya hendak minta PAC menyiasat adakah perlu sekarang 
renovate Kompleks Seri Perdana?  Adakah bumbung bangunan itu bocor atau dinding 
retak? Siapakah kontraktor? Adakah tender terbuka telah dijalankan?  Mengapakah kos 
begitu tinggi?  Apakah brand lampu yang akan diberi? Adakah tandas automatik akan 
dipasang?  

■1700 

 Saya hendak minta sokongan daripada Yang Berhormat Hulu Selangor. Terima 
kasih. 

 Puan June Leow Hsiad Hui [Hulu Selangor]: Baik terima kasih. Sokong 
cadangan daripada Yang Berhormat Kepong. Tuan Yang di-Pertua, Hulu Selangor ambil 
maklum pelaksanaan pelan JENDELA yang akan merapatkan jurang digital yang di 
negara kita. Hulu Selangor juga menyokong usaha agar perkhidmatan telekomunikasi ini 
juga diangkat sebagai utiliti awam dan kemudahan asas masyarakat. Hulu Selangor 
menggesa agar kerajaan memberi tumpuan untuk memperluaskan liputan jalur lebar luar 
bandar terutamanya di kawasan berpenduduk kerana jurang yang amat besar. 

 Era pandemik ini sedikit sebanyak mengubah landskap ekonomi negara kita. 
Dahulu pertumbuhan ekonomi digital di Malaysia amat perlahan. Mungkin ada faktor 
kurangnya pendedahan terhadap perkara ini serta persepsi bahawa ekonomi digital ini 
hanya penting jika ingin melebarkan perniagaan ke pasaran antarabangsa. Oleh itu, 
jurang ekonomi digital ini amatlah ketara. Setelah pandemik melanda, negara 
melaksanakan PKP, dari situ kita lihat kesedaran betapa pentingnya pemerkasaan 
ekonomi digital di negara kita untuk dilaksanakan dengan segera. 

 Bagi pengusaha yang bermula dengan ekonomi digital, mereka dapat 
meneruskan survival dalam bidang perniagaan. Namun, kebanyakan pengusaha 
terutamanya PKS amat terkesan dan tidak mampu untuk menyerap ekonomi digital hingga 
ada syarikat yang dilanda muflis. Justeru itu, selain daripada insentif yang telah 
dilaksanakan pada ketika ini, apakah hala tuju kerajaan dalam membimbing para 
usahawan untuk berkecimpung dengan aktif dalam ekonomi digital. Apakah wajar 
sekiranya kerajaan menetapkan satu dasar untuk mewajibkan seluruh perniagaan 
terutamanya PKS yang sedia ada terlibat secara langsung dalam ekonomi digital? 

 Tuan Yang di-Pertua, Hulu Selangor mempunyai kepelbagaian hasil komuniti dan 
terbesar adalah tanaman kelapa sawit dan keluasan 35,000 hektar. Ia merangkumi empat 
buah gugusan FELDA dan lebih lima buah ladang swasta. Tahun 2021 memberi sinar 
kegembiraan buat industri kelapa sawit apabila harga Minyak Sawit Mentah (MSM) berada 
di paras dagangan melebihi RM3,000 satu tan walaupun negara kita masih bergelut dalam 
menangani wabak COVID-19. Harga MSM kini melebihi RM4,000 satu tan sejak Januari 
hingga September 2021. Ia dijangka akan berterusan hingga Disember 2021. Walaupun 
harga MSM di paras yang baik pada tahun ini, kebiasaannya ia bukanlah satu trend yang 
kekal selamanya. Namun, apabila harga pasaran tinggi, pastinya keuntungan akan 
dikenakan kutipan levi keuntungan luar biasa. Dijangkakan juga hasil kutipan dengan 
izinnya windfall tax ini akan mencecah lebih RM1.2 bilion berikutan dengan peningkatan 
harga MSM sepanjang tahun 2021. 



berbentuk wang tunai dilihat begitu umum dan terhad. Maka diharapkan cadangan ini dapat dipertimbangkan kerana ia dilihat dapat membantu meringankan beban mereka. Tuan Yang di-Pertua, Hulu Selangor mengambil maklum pelaksanaan pelan JENDELA yang akan merapatkan jurang digital di negara kita. Hulu Selangor juga menyokong... Tuan Lim Lip Eng [Kepong]: Yang Berhormat. Yang Berhormat, mencelah. Puan June Leow Hsiad Hui [Hulu Selangor]: Okey, baik. Tuan Lim Lip Eng [Kepong]: Terima kasih. Tadi Yang Berhormat Hulu Selangor meminta bantuan bagi golongan yang memerlukan. Jadi, saya juga hendak minta Yang Berhormat Hulu Selangor untuk menyokong cadangan saya. Saya mencadangkan untuk merujuk isu ini ke Jawatankuasa Kira-kira Wang Negara (PAC) tentang kos perbelanjaan RM30.5 juta menaik taraf dan ubah suai Kompleks Seri Perdana. Saya hendak minta PAC menyiasat adakah perlu sekarang renovate Kompleks Seri Perdana? Adakah bumbung bangunan itu bocor atau dinding retak? Siapakah kontraktor? Adakah tender terbuka telah dijalankan? Mengapakah kos begitu tinggi? Apakah brand lampu yang akan diberi? Adakah tandas automatik akan dipasang?. #1700. Saya hendak minta sokongan daripada Yang Berhormat Hulu Selangor. Terima kasih. Puan June Leow Hsiad Hui [Hulu Selangor]: Baik terima kasih. Sokong cadangan daripada Yang Berhormat Kepong. Tuan Yang di-Pertua, Hulu Selangor ambil maklum pelaksanaan pelan JENDELA yang akan merapatkan jurang digital yang di negara kita. Hulu Selangor juga menyokong usaha agar perkhidmatan telekomunikasi ini juga diangkat sebagai utiliti awam dan kemudahan asas masyarakat. Hulu Selangor menggesa agar kerajaan memberi tumpuan untuk memperluaskan liputan jalur lebar luar bandar terutamanya di kawasan berpenduduk kerana jurang yang amat besar. Era pandemik ini sedikit sebanyak mengubah landskap ekonomi negara kita. Dahulu pertumbuhan ekonomi digital di Malaysia amat perlahan. Mungkin ada faktor kurangnya pendedahan terhadap perkara ini serta persepsi bahawa ekonomi digital ini hanya penting jika ingin melebarkan perniagaan ke pasaran antarabangsa. Oleh itu, jurang ekonomi digital ini amatlah ketara. Setelah pandemik melanda, negara melaksanakan PKP, dari situ kita lihat kesedaran betapa pentingnya pemerkasaan ekonomi digital di negara kita untuk dilaksanakan dengan segera. Bagi pengusaha yang bermula dengan ekonomi digital, mereka dapat meneruskan survival dalam bidang perniagaan. Namun, kebanyakan pengusaha terutamanya PKS amat terkesan dan tidak mampu untuk menyerap ekonomi digital hingga ada syarikat yang dilanda muflis. Justeru itu, selain daripada insentif yang telah dilaksanakan pada ketika ini, apakah hala tuju kerajaan dalam membimbing para usahawan untuk berkecimpung dengan aktif dalam ekonomi digital. Apakah wajar sekiranya kerajaan menetapkan satu dasar untuk mewajibkan seluruh perniagaan terutamanya PKS yang sedia ada terlibat secara langsung dalam ekonomi digital?. Tuan Yang di-Pertua, Hulu Selangor mempunyai kepelbagaian hasil komuniti dan terbesar adalah tanaman kelapa sawit dan keluasan 35,000 hektar. Ia merangkumi empat buah gugusan FELDA dan lebih lima buah ladang swasta. Tahun 2021 memberi sinar kegembiraan buat industri kelapa sawit apabila harga Minyak Sawit Mentah (MSM) berada di paras dagangan melebihi RM3,000 satu tan walaupun negara kita masih bergelut dalam menangani wabak COVID-19. Harga MSM kini melebihi RM4,000 satu tan sejak Januari hingga September 2021. Ia dijangka akan berterusan hingga Disember 2021. Walaupun harga MSM di paras yang baik pada tahun ini, kebiasaannya ia bukanlah satu trend yang kekal selamanya. Namun, apabila harga pasaran tinggi, pastinya keuntungan akan dikenakan kutipan levi keuntungan luar biasa. Dijangkakan juga hasil kutipan dengan izinnya windfall tax ini akan mencecah lebih RM1.2 bilion berikutan dengan peningkatan harga MSM sepanjang tahun 2021.